經數 : 一五六四

經名 : 中論卷第四

頁數 : 三一

上       欄

戱論破慧眼    是皆不見佛

戱論名憶念取相分別此彼. 言佛滅不滅

等. 是人爲戱論. 覆慧眼故不能見如來法

身. 此如來品中. 初中後思惟. 如來定性不

可得. 是故偈說

如來所有性    卽是世間性

如來無有性    世間亦無性

此品中思惟推心. 如來性卽是一切世間性.

問曰. 何等是如來性. 答曰. 如來無有性. 同

世間無性

中論觀眞倒品第二十三(二十四偈)

問曰

從憶想分別    生於貪□癡

淨不淨顚倒    皆從衆緣生

經說因淨不淨顚倒. 憶想分別生貪□癡. 是

故當知有貪□癡. 答曰

若因淨不淨   顚倒生三毒

三毒卽無性   故煩惱無量

若諸煩惱. 因淨不淨顚倒. 憶想分別生. 卽

無自性. 是故諸煩惱無實. 復次

我法有以無   是事終不成

無我諸煩惱   有無亦不成

我無有因緣若有若無而可成. 今無我諸

煩惱云何以有無而可成. 何以故

誰有此煩惱    是卽爲不成

若離是而有    煩惱則無屬

煩惱名爲能惱他. 惱他者應是衆生. 是衆

生於一切處推心不可得. 若謂離衆生但

有煩惱. 是煩惱則無所屬. 若謂雖無我而

中      欄

煩惱屬心. 是事亦不然. 何以故

如身見五種    心之不可得

煩惱於垢心    五心亦不得

如身見. 五陰中五種心不可得. 諸煩惱亦於

垢心中. 五種心亦不可得. 又垢心於煩惱

中. 五種心亦不可得. 復次

淨不淨顚倒    是則無自性

云何因此二    而生諸煩惱

淨不淨顚倒者. 顚倒名虛妄. 若虛妄卽無

性. 無性則無顚倒. 若無顚倒. 云何因顚倒

起諸煩惱. 問曰

色聲香味觸    及法爲六種

如是之六種    是三毒根本

是六入三毒根本. 因此六入生淨不淨顚

到. 因淨不淨顚倒生貪□癡. 答曰

色聲香味觸    及法體六種

皆空如炎夢    如乾□婆城

如是六種中    何有淨不淨

猶如幻化人    亦□鏡中像

色聲香味觸法自體. 未與心和合時. 空無

所有. 如炎如夢. 如化如鏡中像. 但□惑

於心無有定相. 如是六入中. 何有淨不淨.

復次

不因於淨相    則無有不淨

因淨有不淨    是故無不淨

若不因於淨. 先無有不淨. 因何而說不

淨. 是故無不淨. 復次

不因於不淨    則亦無有淨

因不淨有淨    是故無有淨

下       欄

若不因不淨. 先無有淨. 因何而說淨. 是

故無有淨. 復次

若無有淨者   何由而有貪

若無有不淨   何由而有□

無淨不淨故. 則不生貪□. 問曰. 經說常等

四顚倒. 若無常中見常. 是名顚倒. 若無常

中見無常. 此非顚倒. 餘三顚倒亦如是. 有

顚倒故. 顚倒者亦應有. 何故言都無. 答

曰

於無常著常    是則名顚倒

空中無有常    何處有常倒

若於無常中著常. 名爲顚倒. 諸法性空中

無有常. 是中何處有常顚倒. 餘三亦如是.

復次

若於無常中    著無常非倒

空中無無常    何有非顚倒

若著無常言是無常. 不名爲顚倒者. 諸法

性空中無無常. 無常無故誰爲非顚倒. 餘三

亦如是. 復次

可著著者者   及所用著法

是皆寂滅相   云何而有著

可著名物著者名作者. 著名業. 所用法名

所用事. 是皆性空寂滅相.  如如來品中所

說. 是故無有著. 復次

若無有著法    言邪是顚倒

言正不顚倒    誰有如是事

著名憶想分別此彼有無等. 若無此著者.

誰爲邪顚倒. 誰爲正不顚倒. 復次

有倒不生倒    無倒不生倒

經數 : 一五六四

經名 :中論卷第四

頁數＞三二

上         欄

倒者不生倒    不倒亦不生

若於顚倒時    亦不生顚倒

汝可自觀察    誰生於顚倒

已顚倒者. 則更不生顚倒. 已顚倒故. 不顚

倒者亦不顚倒. 無有顚倒故. 顚倒時亦

不顚倒. 有二過故. 汝今除□慢心. 善自

觀察. 誰爲顚倒者. 復次

諸顚倒不生    云何有此義

無有顚倒故    何有顚倒者

顚倒種種因緣破故. 墮在不生. 彼貪著不

生. 謂不生是顚倒實相. 是故偈說. 云何名

不生爲顚倒. 乃至無漏法尙不名爲不生

相. 何肉顚倒是不生相. 顚倒無故何有顚倒

者. 因顚倒有顚倒者. 復次

若常我樂淨    而是實有者

是常我樂淨    則非是顚倒

若常我樂淨是四實有性者. 是常我樂淨

則非顚倒. 何以故. 定有實事故. 云何言顚

倒. 若謂常我樂淨倒是四無者. 無常苦無

我不淨. 是四應實有. 不名顚倒. 顚倒相違

故名不顚倒. 是事不然. 何以故

若常我樂淨    而實無有者

無常苦不淨    是則亦應無

若常我樂淨是四實無. 無故無常等四事

亦不應有. 何以故. 無相因待故. 復次

如是顚倒滅   無明則亦滅

以無明滅故   諸行等亦滅

如是者如其義. 滅諸顚倒故. 十二因緣根

本無明亦滅. 無明滅故三種行業. 乃至老死

中       欄

等皆滅. 復次

若煩惱性實   而有所屬者

云何當可斷   誰能斷其性

若諸煩惱卽是顚倒. 而實有性者. 云何可

斷. 誰能斷其性. 若謂諸煩惱皆虛妄無性

而可斷者. 是亦不然. 何以故

若煩惱虛妄   無性無屬者

云何當可斷   誰能斷無性

若諸煩惱虛妄無性. 則無所屬. 云何可斷.

誰能斷無性法

中論觀四諦品第二十四，四十偈－

問曰. 破四顚倒. 通達四諦. 得四沙門果

若一切皆空    無生亦無滅

如是則無有    四聖諦之法

以無四諦故    見苦與斷集

證滅及修道    如是事皆無

以是事無故    則無四道果

無有四果故    得向者亦無

若無八賢聖    則無有僧寶

以無四諦故    亦無有法寶

以無法僧寶    亦無有佛寶

如是說空者    是則破三寶

若一切世間皆空無所有者. 卽應無生無

滅. 以無生無滅故. 則無四聖諦. 何以故.

從集諦生苦諦. 集諦是因苦諦是果. 滅苦

集諦名爲滅諦. 能至滅諦名爲道諦. 道諦

是因滅諦是果. 如是四諦有因有果. 若無

生無滅則無四諦. 四諦無故. 則無見苦斷

集證滅修道. 見苦斷集證滅修道無故. 則無

下          欄

四沙門果. 四沙門果無故. 則無四向四得者.

若無此八賢聖. 則無僧寶. 又四聖諦無故.

法寶亦無. 若無法寶僧寶者. 云何有佛. 得

法名爲佛. 無法何有佛. 汝說諸法皆空. 則

壞三寶. 復次

空法壞因果    亦壞於罪福

亦復悉毁壞    一切世俗法

若受空法者. 則破罪福及罪福果報. 亦破

世俗法. 有如是等諸過故. 諸法不應空. 答

曰

汝今實不能   知空空因緣

及知於空義   是故自生惱

汝不解云何是空相. 以何因緣說空. 亦不

解空義. 不能如實知故. 生如是疑難. 復

次

諸佛依二諦   爲衆生說法

一以世俗諦   二第一義諦

若人不能知   分別於二諦

則於深佛法   不知眞實義

世俗諦者. 一切法性空. 而世間顚倒故生虛

妄法. 於世間是實. 諸賢聖眞知顚倒性. 故

知一切法皆空無生. 於聖人是第一義諦名

爲實. 諸佛依是二諦. 而爲衆生說法. 若人

不能如實分別二諦. 則於甚深佛法. 不

知實義. 若謂一切法不生是第一義諦. 不

經數 ＞ 一五六四

經名 ＞ 中論卷第四

頁數 ＞ 三三

上       欄

須第二俗諦者. 是亦不然. 何以故

若不依俗諦    不得第一義

不得第一義    則不得涅槃

第一義皆因言說. 言說是世俗. 是故若不

依世俗. 第一義則不可說. 若不得第一

義. 云何得至涅槃. 是故諸法雖無生. 而有

二諦. 復次

不能正觀空    鈍根則自害

如不善[&FFFF]#術    不善捉毒蛇

若人鈍根. 不善解空法. 於空有失而生邪

見. 如爲利捉毒蛇不能善捉反爲所害.

又如[&FFFF]#術欲有所作不能善成則還自害.

鈍根觀空法亦如是. 復次

世尊知是法    甚深微妙相

非鈍根所及    是故不欲說

世尊以法甚深微妙. 非鈍根所解. 是故不

欲說. 復次

汝謂我著空   而爲我生過

汝今所說過   於空則無有

汝謂我著空故. 爲我生過. 我所說性空. 空

亦復空. 無如是過. 復次

以有空義故   一切法得成

若無空義者   一切則不成

以有空義故. 一切世間出世間法皆悉成

就. 若無空義. 則皆不成就. 復次

汝今自有過    而以□向我

如人乘馬者    自忘於所乘

汝於有法中有過不能自覺. 而於空中見

過. 如人乘馬而忘其所乘. 可以故

中       欄

若汝見諸法   決定有性者

卽爲見諸法   無因亦無緣

汝說諸法有定性. 若爾者. 則見諸法無因

無緣. 何以故. 若法決定有性. 則應不生

不滅. 如是法何用因緣. 若諸法從因緣生

則無有性. 是故諸法決定有性. 則無因緣.

若謂諸法決定住自性. 是則不然. 何以故

卽爲破因果    作作者作法

亦復壞一切    萬物之生滅

諸法有定性. 則無因果等諸事. 如偈說

衆因緣生法   我說卽是無

亦爲是假名   亦是中道義

未曾有一法   不從因緣生

是故一切法   無不是空者

衆因緣生法. 我說卽是空. 何以故. 衆緣具足

和合而物生. 是物屬衆因緣故無自性. 無

自性故空. 空亦復空. 但爲引導衆生故.

以假名說. 離有無二邊故名爲中道. 是法

無性故不得言有. 亦無空故不得言無.

若法有性相. 則不待衆緣而有. 若不待

衆緣則無法. 是故無有不空法. 汝上所說

空法有過者. 此過今還在汝. 何以故

若一切不空   則無有生滅

如是則無有   四聖諦之法

若一切法各各有性不空者. 則無有生滅.

無生滅故. 則無四聖諦法. 何以故

苦不從緣生    云何當有苦

無常是苦義    定性無無常

苦不從緣生故則無苦. 何以故. 經說無常

下         欄

是苦義. 若苦有定性. 云何有無常. 以不捨

自性故. 復次

若苦有定性    何故從集生

是故無有集    以破空義故

若苦有定性者. 則不應更生. 先已有故.

若爾者. 則無集諦. 以壞空義故. 復次

苦若有定性   則不應有滅

汝著定性故   卽破於滅諦

苦若有定性者. 則不應滅. 何以故. 性則無

滅故. 復次

苦若有定性    則無有修道

若道可修習    卽無有定性

法若定有. 則無有修道. 何以故. 若法實者

則是常. 常則不可增益. 若道可修. 道則無

有定性. 復次

若無有苦諦    及無集滅諦

所可滅苦道    竟爲何所至

諸法若先定有性. 則無苦集滅諦. 今滅苦

道. 竟爲至何滅苦處. 復次

若苦定有性   先來所不見

於今云何見   其性不異故

若先凡夫時. 不能見苦性. 今亦不應見. 何

以故. 不見性定故. 復次

如見苦不然    斷集及證滅

修道及四果    是亦皆不然

如苦諦性先不見者後亦不應見. 如是亦

不應有斷集證滅修道. 何以故. 是集性先

來不斷. 今亦不應斷. 性不可斷故. 滅先來

不證. 今亦不應證. 先來不證故. 道先來不

經數 ＞ 一五六四

經名 ＞ 中論卷第四

頁數 ＞ 三四

上       欄

修. 今亦不應修. 先來不修故. 是故四聖諦.

見斷證修四種行. 皆不應有. 四種行無故.

四道果亦無. 何以故

是四道果性    先來不可得

諸法性若定    今云何可得

諸法有定性. 四沙門果先來未得. 今云何

可得. 若可得者. 性則無定. 復次

若無有四果    則無得向者

以無八聖故    則無有僧寶

無四沙門果故. 則無得果向果者. 無八賢

聖故. 則無有僧寶. 而經說八賢聖. 名爲僧

寶. 復次

無四聖諦故   亦無有法寶

無法寶僧寶   云何有佛寶

行四聖諦得涅槃法. 若無四諦則無法寶.

若無二寶云何當有佛寶. 汝以□是因緣.

說諸法定性. 則壞三寶問曰. 汝雖破諸法.

究竟道阿□多羅三□三菩提應有. 因是道

故名爲佛. 答曰

汝說則不因   菩提而有佛

亦復不因佛   而有於菩提

汝說諸法有定性者. 則不應因苦提有

佛. 因佛有菩提. 是二性常定故. 復次

雖復勤精進   修行菩提道

若先非佛性   不應得成佛

以先無性故. 如鐵無金性. 雖復種種鍛

煉. 終不成金. 復次

若諸法不空    無作罪福者

不空何所作    以其性定故

中      欄

若諸法不空. 終無有人作罪福者. 何以故.

罪福性先已定故. 又無作作者故. 復次

汝於罪福中   不生果報者

是則離罪福   而有諸果報

汝於罪福因緣中. 皆無果報者. 則應離罪

福因緣而有果報. 何以故. 果報不待因出

故. 問曰. 離罪福可無善惡果報. 但從罪

福有善惡果報. 答曰

若謂從罪福   而生果報者

果從罪福生   云何言不空

若離罪福無善惡果. 云何言果不空. 若爾

離作者則無罪福. 汝先說諸法不空. 是

事不然. 復次

汝破一切法   諸因緣空義

則破於世俗   諸餘所有法

汝若破衆因緣法第一空義者. 則破一切世

俗法. 何以故

若破於空義   卽應無所作

無作而有作   不作名作者

若破空義. 則一切果皆無作無因. 又不作

而作. 又一切作者不應有所作. 又離作者.

應有業有果報有受者. 但是事皆不然. 是

故不應破空. 復次

若有決定性    世間種種相

則不生不滅    常住而不壞

若諸法有定性. 則世間種種相. 天人畜生萬

物. 皆應不生不滅常住不壞. 何以故. 有實

性不可變異故. 而現見萬物. 各有變異相

生滅變易. 是故不應有定性. 復次

下         欄

若無有空者   未得不應得

亦無斷煩惱   亦無苦盡事

若無有空法者. 則世間出世間所有功德未

得者. 皆不應得. 亦不應有斷煩惱者. 亦

無苦盡. 何以故. 以性定故

是故經中說    若見因緣法

則爲能見佛    見苦集滅道

若人見一切法從衆緣生. 是人卽能見佛

法身. 增益智慧. 能見四聖諦苦集滅道. 見

四聖諦得四果滅諸苦惱. 是故不應破空

義. 若破空義則破因緣法. 破因緣法. 則破

三寶. 若破三寶. 則爲自破

中論觀涅槃品第二十五，二十四偈－

問曰

若一切法空    無生無滅者

何斷何所滅    而稱爲涅槃

若一切法空. 則無生無滅. 無生無滅者. 何

所斷何所滅. 而名爲涅槃. 是故一切法不

應空. 以諸法不空故. 斷諸煩惱滅五陰.

名爲涅槃. 答曰

若諸法不空    則無生無滅

何斷何所滅    而稱爲涅槃

若一切世間不空. 則無生無滅. 何所斷何

所滅. 而名爲涅槃. 是故有無二門. 則非

至涅槃. 所名涅槃者

無得亦無至    不斷亦不常

不生亦不滅    是說名涅槃

無得者. 於行於果無所得. 無至者. 無處

可至. 不斷者. 五陰先來畢竟空故. 得道入

經數＞ 一五六四

經名＞ 中論卷第四

頁數＞ 三五

上         欄

無餘涅槃時. 亦無所斷. 不常者. 若有法可

得分別者. 則名爲常. 涅槃寂滅無法可分

別故. 不名爲常. 生滅亦爾. 如是相者名爲

涅槃. 復次經說. 涅槃非有非無非有無. 非

非有非非無. 一切法不受內寂滅名涅槃.

何以故

涅槃不名有   有則老死相

終無有有法   離於老死相

眼見一切萬物皆生滅故. 是老死相. 涅槃若

是有則應有老死相. 但是事不然. 是故涅

槃不名有. 又不見離生滅老死別有定法

而名涅槃. 若涅槃是有卽應有生滅老死

相. 以離老死相故. 名爲涅槃. 復次

若涅槃是有   涅槃卽有爲

終無有一法   而是無爲者

涅槃非是有. 何以故. 一切萬物從衆緣生.

皆是有爲. 無有一法名爲無爲者. 雖常法

假名無爲. 以理推之. 無常法尙無有. 何

肉常法不可見不可得者. 復次

若涅槃是有    云何名無受

無有不從受    而名爲有法

若謂涅槃是有法者. 經則不應說無受是

涅槃. 何以故. 無有有法不受而有. 是故涅

槃非有. 問曰. 若有非涅槃者無應是涅槃

耶. 答曰

有尙非涅槃    何肉於無耶

涅槃無有有    何處當有無

若有非涅槃. 無云何是涅槃. 何以故. 因有

故有無. 若無有. 何有無. 如經說. 先有今

中     欄

無則名無. 涅槃則不爾. 何以故. 非有法變

爲無故. 是故無亦不作涅槃. 復次

若無是涅槃   云何名不受

未曾有不受   而名爲無法

若謂無是涅槃. 經則不應說不受名涅槃.

何以故. 無有不受而名無法. 是故知涅槃

非無. 問曰. 若涅槃非有非無者. 何等是涅

槃. 答曰

受諸因緣故   輪轉生死中

不受諸因緣   是名爲涅槃

不如實知顚倒故. 因五受陰往來生死. 如

實知顚倒故. 則不復因五受陰往來生

死. 無性五陰不復相續故. 說名涅槃. 復次

如佛經中說    斷有斷非有

是故知涅槃    非有亦非無

有名三有. 非有名三有斷滅. 佛說斷此二

事故. 當知涅槃非有亦非無. 問曰. 若有若

無非涅槃者. 今有無共合. 是涅槃耶. 答曰

若謂於有無    合爲涅槃者

有無卽解脫    是事則不然

若謂於有無合爲涅槃者. 卽有無二事合

爲解脫. 是事不然. 何以故. 有無二事相違

故. 云何一處有. 復次

若謂於有無   合爲涅槃者

涅槃非無受   是二從受生

若謂有無合爲涅槃者. 經不應說涅槃

名無受. 何以故. 有無二事從受生. 相因而

有. 是故有無二事. 不得合爲涅槃復次

有無共合成    云何名涅槃

下           欄

涅槃名無爲    有無是有爲

有無二事共合. 不得名涅槃. 涅槃名無爲.

有無是有爲. 是故有無非是涅槃. 復次

有無二事共   云何是涅槃

是二不同處   如明暗不俱

有無二事. 不得名涅槃. 何以故. 有無相違

一處不可得. 如明暗不俱. 是故有時無無.

無時無有. 云何有無共合. 而名爲涅槃. 問

曰. 若有無共合非涅槃者. 今非有非無應

是涅槃. 答曰

若非有非無    名之爲涅槃

此非有非無    以何而分別

若涅槃非有非無者. 此非有非無. 因何而

分別. 是故非有非無是涅槃者. 是事不然.

復次

分別非有無    如是名涅槃

若有無成者    非有非無成

汝分別非有非無是涅槃者是事不然. 何以

故. 若有無成者. 然後非有非無成. 有相違名

無. 無相違名有. 是有無第三句中已破. 有

無無故. 云何有非有非無. 是故涅槃. 非非

有非非無. 復次

如來滅度後   不言有與無

亦不言有無   非有及非無

如來現在時   不言有與無

亦不言有無   非有及非無

若如來滅後若現在. 有如來亦不受. 無如

來亦不受. 亦有如來亦無如來亦不受. 非

有如來非無如來亦不受. 以不受故. 不

經數 ＞ 一五六四

經名 ＞ 中論卷第四

頁數 ＞ 三六

上        欄

應分涅槃別有無等. 離如來誰當得涅

槃. 何時何處以何法說涅槃. 是故一切時

一切種. 心涅槃相不可得. 復次